open-index/open-wikipedia-markdown huggingface dataset:
கலி முத்து கிருஷ்ணம நாயுடு

**கலி முத்து கிருஷ்ணம நாயுடு** (*Gali Muddu Krishnama Naidu*) (26 மே 1947 &ndash; 7 பிப்ரவரி 2018) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார்.  இவர், ஆந்திரப் பிரதேசத்தின் உயர் கல்வி அமைச்சராகப் பணியாற்றினார். ஆறு முறை ஆந்திரப் பிரதேச சட்டப் பேரவை, உறுப்பினரான இவர் ஐந்து முறை புத்தூர் தொகுதியிலிருந்தும், ஒரு முறை நகரி தொகுதியிலிருந்தும் தேர்ந்தெடுக்கப்பட்டார்.

## ஆரம்ப கால வாழ்க்கை
கலி முத்து கிருஷ்ணம நாயுடு, 1947 ஆம் ஆண்டு மே 26 ஆம் தேதி ஆந்திரப் பிரதேசத்தின் சித்தூர் மாவட்டத்திலுள்ள வெங்கடராமபுரம் என்ற கிராமத்தில் ஜி.ராம நாயுடு, மற்றும் ஜி. ராஜம்மா ஆகியோரின் மூன்று குழந்தைகளில் இளைய மகனாக்ப் பிறந்தார். இவருக்கு துத்துலூரி ஜெயலட்சுமி என்ற ஒரு அக்காவும், கலி தனஞ்செய நாயுடு என்ற ஒரு சகோதரரும் இருந்தனர்.

நாயுடு இளம் அறிவியல் பட்டத்தையும், கலைகளில் முதுகலைப் பட்டமும், சட்டப் பட்டமும் பெற்றார். அரசியலுக்கு வருவதற்கு முன்பு குண்டூரில் கல்லூரி விரிவுரையாளராகப் பணிபுரிந்தார்.

## அரசியல் வாழ்க்கை
நாயுடு, ஆசிரியப் பணியிலிருந்து ஒரு அரசியல்வாதியாக மாறினார். இவர் என்.டி.ராமாராவின் தெலுங்கு தேசம் கட்சியில் சேர்ந்தார்.  மேலும், புத்தூர் தொகுதியிலிருந்து தெலுங்கு தேசம் கட்சிக்காக ஆந்திரப் பிரதேச சட்டப் பேரவைக்கு ஐந்து முறை தேர்ந்தெடுக்கப்பட்டார்.

தெலுங்கு தேசம் கட்சியுடனான சில கருத்து வேறுபாடுகளுக்குப் பிறகு, இவர் இந்திய தேசிய காங்கிரசு கட்சியில் சேர்ந்தார். பின்னர் 2004 தேர்தலில் கான்கிரசு சார்பில் போட்டியிட்டு வெற்றி பெற்றார். பின்னர் 2008 இல் காங்கிரசிலிருந்தும் வெளியேறி மீண்டும் தெலுங்கு தேசம் கட்சியில் சேர்ந்தார். பின்னர் இவர் ஆறாவது (மற்றும் இறுதி) முறையாக 2009 இல் ஆந்திரப் பிரதேச சட்டப் பேரவைக்கு நகரி சட்டமன்றத் தொகுதியிலிருந்து மீண்டும் தேர்ந்தெடுக்கப்பட்டார். 2008 ஆம் ஆண்டு  தொகுதி நிர்ணயம் செய்யப்பட்டதைத் தொடர்ந்து தற்போது புத்தூர் தொகுதி நகரி தொகுதியாக கலைக்கப்பட்டது.

இவர் உயர்கல்வி, கல்வி மற்றும் வனத்துறை அமைச்சராக பதவி வகித்தார்.

புத்தூர் நகரில் சாலை-மேம்பாலம் கட்டுதல், புத்தூர் முதல் சித்தூர் நெடுஞ்சாலை உள்ளிட்ட பல வளர்ச்சிப் பணிகளை நாயுடு நிறைவேற்றினார்.

## சொந்த வாழ்க்கை
நாயுடு, தமிழ்நாட்டின் திருத்தணிக்கு அருகிலுள்ள வேலஞ்சேரி கிராமத்தைச் சேர்ந்த ஜி. சரஸ்வதி என்பவரை மணந்தார். இவர்களுக்கு பானு பிரகாஷ் கலி மற்றும் ஜெகதீஷ் பிரகாஷ் கலி என்ற இரண்டு மகன்களும், லாவண்யா கலி என்ற மகளும் இருந்தனர்.

## இறப்பு
இறப்பதற்கு மூன்று மாதங்களுக்கு முன்பு இவருக்கு இதய அறுவை சிகிச்சை செய்யப்பட்டது.
டெங்கு காய்ச்சலுக்கு சிகிச்சை பெறுவதற்காக 3 பிப்ரவரி 2018 அன்று ஐதராபாத்தில் உள்ள ஒரு தனியார் மருத்துவமனையில் அனுமதிக்கப்பட்ட இவர் நான்கு நாட்களுக்குப் பிறகு பல உறுப்பு செயலிழப்பால் இறந்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:சித்தூர் மாவட்ட நபர்கள்
பகுப்பு:2018 இறப்புகள்
பகுப்பு:1947 பிறப்புகள்
கோரோட்-20

கோரோட் - 20 என்பது மோனோசெரோசு விண்மீன் குழுவில் நம்மிடமிருந்து சுமார் 4011 ஒளி ஆண்டுகள் தொலைவில் அமைந்துள்ள ஒரு முதன்மை வரிசை  விண்மீனாகும். இந்த விண்மீனை குறைந்தது இரண்டு கோள்கள் சுற்றிவருகின்றன.

## பான்மைகள்
கோரோட் - 20 என்பது வானியல் செந்தரப்படி 14.66 தோற்றப் பொலிவுப் பருமையுள்ள மிகச் சிறிய  விண்மீனாகும்.    இதன் அகவை சுமார் 100 மில்லியன் ஆண்டுகள் என மதிப்பிடப்பட்டுள்ளது. பொருண்மை, ஆரம் அடிப்படையில் இது நமது சூரிசூரியனை. கிட்டத்தட்ட ஒத்திருக்கிறது. இதன் மேற்பரப்பு வெப்பநிலை சுமார் 5880  கெ. ஆகும். கோரோட் த விண்வெளி தொலைநோக்கியால் கன்டறிந்ததால்  கோரோட் - 20 என்ற பெயர் பெற்றது.

## கோள் அமைப்பு
2011 ஆம் ஆண்டில் , கோரோட் திட்டத்திற்குள் பணிபுரியும் வானியலாளர்கள் குழு ஒன்று இந்த அமைப்பில் கோரோட் - 20 பி மற்றும் கோரோட்-20c தாய் விண்மீனைச் சுற்றிவருவதாகக் கண்டறிந்தது.இது வியாவியாழன்  பொருண்மையை விட நான்கு மடங்கு அதிகமான ஒரு சூடான  வளிமப் பெருங்கோளாகும். இருப்பினும் ,  கோலின் ஆரம் வியாழனின் ஆரத்தில் 84% மட்டுமே உள்ளது. இது சராசரி உயர் அடர்த்தியைக் குறிக்கிறது. பி,  சி ஆகிய இரண்டும் அதன் தாய்  விண்மீனுக்கு அருகில் 0.09 வானியல் அலகு. தொலைவில் உள்ளன.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:மானோசெரோசு விண்மீன்குழாம்
பிரதீப் மசூம்தார்

**பிரதீப் மசூம்தார்** (*Pradip Mazumdar*) இந்தியாவைச் சேர்ந்த ஓர் அரசியல்வாதியாவார். அகில இந்திய திரிணாமுல் காங்கிரசு கட்சியின் உறுப்பினராக இருந்தார்.  மேற்கு வங்காள சட்டமன்றத்தில் சட்டமன்ற உறுப்பினராகப் பணியாற்றினார். 2021 ஆம் ஆண்டு நடைபெற்ற  மேற்கு வங்க சட்டமன்றத் தேர்தலில் துர்காபூர் புர்பா தொகுதியில் இருந்து தேர்ந்தெடுக்கப்பட்டார். மம்தா பானர்ச்சியின் மூன்றாவது அமைச்சரவையில்  பஞ்சாயத்துகள் மற்றும் ஊரக வளர்ச்சித் துறைக்கு மேற்கு வங்காள அரசாங்கத்தின் பொறுப்பு அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
கோரோட்-23

**கோரோட் - 23**  *CoRoT-23)* என்பது செர்பென்சு விண்மீன் குழுவில் நம்மிடமிருந்து 1956 ஒளி ஆண்டுகள் தொலைவில் அமைந்துள்ள ஒரு விண்மீனாகும். குறைந்தது ஒரு கோள் இந்த  விண்மீனைச் சுற்றிவருகிறது.

## பான்மைகள்
கோரோட் - 23 என்பது நமது சூரியனைப் போன்ற ஒரு மஞ்சள் குறுமீன் முதன்மை வரிசை விண்மீனாகும்.  சூரியப் ழ்பொருண்மை 1.098 ஆகவும்  இதன் சூரிய ஆரம் 0.86 ஆகவும் உள்ளது. மேற்பரப்பு வெப்பநிலை சுமார் 5900 கெ. ஆகும்.

## கோள் அமைப்பு
கோரோட் - 23 - சி என்ற கோள் இந்த விண்மீனைச் சுற்றி வருவதாகக் கண்டுபிடிக்கப்பட்டுள்ளது. 

  இந்தக் கோள் நிலையற்ற  வட்டணையில் இருக்கலாம்  என்றும் எதிர்காலத்தில் ஓம்பல் விண்மீனுடன் இணையலாம் என்றும் கருதப்படுகிறது.

## மேற்கோள்கள்

பகுப்பு:முதன்மை வரிசை விண்மீன்கள்
தனம் நாகேந்தர்

**தனம் நாகேந்தர்** (*Danam Nagender*) (பிறப்பு: ஆகஸ்ட் 9, 1958) இந்திய அரசியல்வாதியும், தெலங்காணாவிலுள்ள கைரதாபாத் சட்டமன்றத் தொகுதியில் இருந்து சட்டமன்ற உறுப்பினரும் ஆவார். இந்திய தேசிய காங்கிரசு கட்சியின் மூத்த தலைவராக இருந்தார். இவர் ஒன்றிணைந்த ஆந்திர பிரதேசத்தில் தொழிலாளர், வேலைவாய்ப்பு, பயிற்சி மற்றும் தொழிற்சாலைகள், தொழில்துறை பயிற்சி நிறுவனங்கள் மற்றும் சுகாதார அமைச்சராகவும் இருந்தார். இந்திய தேசிய காங்கிரசு கட்சியை பிரதிநிதித்துவப்படுத்தினார். 2009 ஆந்திரப் பிரதேச சட்டமன்றத் தேர்தலில் வெற்றி பெற்றார். 2014 சட்டசபை தேர்தலில் தோல்வியடைந்தார். இவர் 23 ஜூன் 2018 அன்று காங்கிரசு கட்சியிலிருந்து வெளியேறி, பாரத் இராட்டிர சமிதியில் சேர்ந்தார். 2018 பொதுத் தேர்தலில் கைரதாபாத் தொகுதியில் வெற்றி பெற்றார்.

## தொழில்
நாகேந்தர் 1994, 1999 மற்றும் 2004 ஆம் ஆண்டுகளில் ஆசிப்நகர் சட்டமன்றத் தொகுதியிலிருந்து இந்திய தேசிய காங்கிரசு சார்பில் சட்டமன்ற உறுப்பினராகத் தேர்ந்தெடுக்கப்பட்டார். 2004 ஆம் ஆண்டு ஆந்திரப் பிரதேச மாநில சட்டமன்றத் தேர்தலில், காங்கிரசிலிருந்து விலகி தெலுங்கு தேசம் கட்சியில் சேர்ந்தார்.

தொகுதிகள் பிரிக்கப்பட்ட பிறகு, நாகேந்தர் 2009 தேர்தலில் கைரதாபாத் சட்டமன்றத் தொகுதியில் போட்டியிட்டு வெற்றி பெற்றார்.

2009 ஆம் ஆண்டு எ. சா. ராஜசேகரின் முதல் அமைச்சரவையில் சேர்க்கப்பட்ட நாகேந்தர், சுகாதாரம் மற்றும் மருத்துவ சேவைகளின் துறைகளை வகித்தார். கொனியேட்டி ரோசையாவின் அமைச்சரவையிலும் அதே துறைகளைத் தொடர்ந்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
அஜ்னலா சட்டமன்றத் தொகுதி

**அஜ்னலா சட்டமன்றத் தொகுதி** (வரிசை எண் :11) என்பது இந்தியாவின் பஞ்சாப் மாநிலத்திலுள்ள 117 சட்டசபைத் தொகுதிகளில் ஒன்றாகும். இத்தொகுதி அமிர்தசரஸ்  மாவட்டத்தில் அமைந்துள்ளது.

## சட்டமன்ற உறுப்பினர்கள் பட்டியல்

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
பவன் சிங் (அரசியல்வாதி)

**பவன் குமார் சிங்**  (*Pawan Kumar Singh*) இந்தியாவைச் சேர்ந்த ஓர் அரசியல்வாதியாவார். மேற்கு வங்கத்தைச் சேர்ந்த  பராக்பூரைச் சேர்ந்த அர்ச்சூன்  சிங்கின் மகன் ஆவார். பாட்பரா தொகுதியிலிருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார்.   சட்டமன்ற உறுப்பினராக இருந்த அர்ச்சூன் சிங் பதவி விலகல் செய்ததால் அந்த இடம் காலியானது. நடைபெற்ற இடைத்தேர்தலில், பவன் சிங் பாரதிய சனதா கட்சி வேட்பாளராகப் போட்டியிட்டு வெற்றி பெற்றார். இத்தேர்தலில் மேற்கு வங்கத்தின் முன்னாள் போக்குவரத்து அமைச்சர் மதன் மித்ராவை தோற்கடித்தார்.

## தொகுதி
பவன் சிங் பாட்பரா சட்டமன்ற தொகுதியை  பிரதிநிதித்துவப்படுத்தினார்.

## அரசியல் கட்சி
பவன் சிங் பாரதிய சனதா கட்சியைச் சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
கே. டி. எம் அகமது இப்ராகிம் சாகிப்

**கே. டி. எம் அகமது இப்ராகிம் சாகிப்** (K. T. M. Ahmed Ibrahim பிறப்பு 15 ஜூன் 1897) ஒரு இந்திய அரசியல்வாதியும், வழக்கறிஞரும்  ஆவார். இவர் 1947 ஆம் ஆண்டு ஜூலை 14 ஆம் தேதி முதல் 1950 ஆம் ஆண்டு ஜனவரி 24 ஆம் தேதி வரை  இந்திய அரசியல் நிர்ணய சபையின் உறுப்பினராக இருந்தார். இவர் அகில இந்திய முஸ்லீம் லீக்கின் தலைவராகவும் பணியாற்றினார்.

## பிறப்பு
திருநெல்வேலி மாவட்டம்,பேட்டையில் மௌலவி மியாகான் இராவுத்தரின் மூன்றாவது மகனாகப் பிறந்தார், இரண்டாவது மகன் காயிதே மில்லத் முஹம்மது இஸ்மாயில் என்பது குறிப்பிடத்தக்கது.

## கல்வி
இவர் தமிழ், சமஸ்கிருதம், அரபு மற்றும் உருது ஆகிய மொழிகளில் தேர்ந்தவராக இருந்தார்.

திருநெல்வேலியில் உள்ள சி.எம். கல்லூரி, திருவனந்தபுரம் இந்துக் கல்லூரி, சென்னை கிறித்துவக் கல்லூரி, மற்றும் அரசு சட்டக் கல்லூரி, சென்னை  ஆகியவற்றில் கல்வி கற்றார்; 1919 இல் பி.ஏ தேர்ச்சி பெற்றார். 1921 இல் பி.எல். படித்தார் .

## இயக்கம்
இவர் 1921 இல் பட்ட மாணவராக இருக்கும்போதே தீவிர அரசியலில் நுழைந்தார்; அவரது சகோதரர் முஹம்மது இஸ்மாயில் சாஹிப் உடன் ஒத்துழையாமை இயக்கத்தில் தீவிரமாக பங்கேற்றார். 1920 ஆம் ஆண்டு திருநெல்வேலியில் நடைபெற்ற 26 வது மாகாண அரசியல் மாநாட்டில் தீர்மானம் நிறைவேற்ற காரணமாயிருந்தார். அதன் காரணமாக பிஎல் பட்டம் பெறவும், மாகண சபைக்கான‌ தேர்தலில் நிற்கவும் மறுத்தார்.

## பதவிகள்
* சைபுல் இஸ்லாம் தமிழ் நாளிதழின் இணை ஆசிரியராகவும்,
* 1924-26  முஸ்லீம் பப்ளிஷிங் ஹவுஸ் லிமிடெட் தொடங்கப்பட்டு அதன் மூலம் வெளிவந்த முஸ்லீம் தமிழ் நாளிதழின் நிர்வாக ஆசிரியராகப் பணியாற்றினார்.
* 1928 முதல் மெட்ராஸ் பிரசிடென்சி முஸ்லீம் லீக்கின் செயலாளர் மற்றும் அதன் பார்லிமெண்டரி போர்டு உறுப்பினர், இந்திய யூனியன் முஸ்லிம் லீக்கின் பணிக்குழு உறுப்பினர்,
* மூன்று முறை மதராஸ் பாட புத்தக கழக உறுப்பினர்,
* ஆறு ஆண்டுகள் அண்ணாமலைப் பல்கலைகழகத்தின் செனட் குழு உறுப்பினர் மற்றும் அகாடமிக் கவுன்சில் உறுப்பினர்
* இந்திய அரசியலமைப்பு நிர்ணய மன்ற உறுப்பினர்,
* திருச்சிராப்பள்ளி அகில இந்திய வானொலி நிலையத்தின் ஆலோசனைக் குழு உறுப்பினர்
* முஸ்லிம் அனாதை இல்லம், தென்னிந்திய முஸ்லீம் கல்வி சங்கம் போன்ற அமைப்புகள் மூலம் பொதுச் சேவைகளில் ஈடுபட்டார்.
* மெட்ராஸ் தெற்கு முகமதன் தொகுதியில் இருந்து மெட்ராஸ் லெஜிஸ்லேட்டிவ் கவுன்சிலுக்கு தேர்ந்தெடுக்கப்பட்டார்;

## இதையும் பார்க்க
*முகம்மது இசுமாயில் சாகிப்
*பி. போக்கர்
*இந்திய ஒன்றிய முஸ்லிம் லீக்

## மேற்கோள்கள்

பகுப்பு:1897 பிறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:திருநெல்வேலி மாவட்ட மக்கள்
பகுப்பு:தமிழ் முசுலிம் நபர்கள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:இந்திய முஸ்லிம்கள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
அம்பிகா சரண் மசூம்தார்

**அம்பிகா சரண் மசூம்தார்** (*Ambica Charan Mazumdar*) இந்தியாவைச் சேர்ந்த ஓர் அரசியல்வாதியாவார். 1850 ஆம் ஆண்டில் இவர் பிறந்தார்.  இந்திய தேசிய காங்கிரசு கட்சியின் தலைவராகப் பணியாற்றினார்.

## ஆரம்ப வாழ்க்கை மற்றும் கல்வி
வங்காள மாகாணத்தின் பரித்பூர் மாவட்டத்தில் (இன்றைய வங்காள தேசம்) உள்ள சந்தியா என்ற கிராமத்தில் பிறந்தார்.  கல்கத்தா பல்கலைக்கழகத்தில் பட்டப்படிப்பு மாணவராக இசுக்காட்டிசு பேராலய  கல்லூரியில் பட்டம் பெற்றார்.

## தொழில்
பர்த்வானில் 1899 ஆம் ஆண்டில் நடைபெற்ற வங்காள மாகாண மாநாட்டிற்கும், 1910 ஆம் ஆண்டு கல்கத்தாவில் நடந்த மாநாட்டிற்கும் இவர் தலைமை தாங்கினார். 1916 ஆம் ஆண்டு நடைபெற்ற இந்திய தேசிய காங்கிரசு கட்சியின்   31ஆவது அமர்வின் தலைவராக இவர் பணியாற்றினார், அங்கு காங்கிரசுக்கும் முசுலீம் கூட்டமைப்பிற்கும் இடையே புகழ்பெற்ற லக்னோ ஒப்பந்தம் கையெழுத்தானது, மேலும் காங்கிரசு கட்சியின் மிதவாதிகளையும் தீவிரவாதிகளையும் மீண்டும் ஒன்றிணைந்தனர்.

## நூல்கள்

* ***இந்திய தேசிய பரிணாமம்***

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1922 இறப்புகள்
பகுப்பு:1850 பிறப்புகள்
பகுப்பு:இந்திய தேசிய காங்கிரஸின் தலைவர்கள்
பகுப்பு:மேற்கு வங்காள அரசியல்வாதிகள்
ரைமா பள்ளத்தாக்கு சட்டமன்றத் தொகுதி

**ரைமா பள்ளத்தாக்கு சட்டமன்றத் தொகுதி** (*Raima Valley Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது தலாய் மாவட்டத்தின் ஒரு பகுதியாகும். இத்தொகுதி பட்டியல் பழங்குடியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* தலாய் மாவட்டம்

## குறிப்புகள்


பகுப்பு:திரிபுரா சட்டமன்றத் தொகுதிகள்
பகுப்பு:தலாய் மாவட்டம்
47 காசியோபியா

47 காசியோப்பியா (**47 Cassiopeiae**)  (47 Cas ′ HR 581′ **TYC 4499 - 2252 - 1** HD 12230,  **HIP 9727)**  ஒரு F0VN வகை முதனமை வரிசை விண்மீன் ஆகும்.  47 காசியோப்பியே  விண்மீன் இருண்ட வானத்தில் மட்டுமே கண்ணுக்குத் தெரியும். . மேலும் ஒளி மாசுபாடு உள்ள பகுதிகளில் இது கிட்டத்தட்ட ஒருபோதும் தெரிவதில்லை.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:காசியோப்பியா விண்மீன்குழாம்
அமர்கார் சட்டமன்றத் தொகுதி

**அமர்கார் சட்டமன்றத் தொகுதி** (தொகுதி வரிசை எண் :106) என்பது இந்தியாவின் பஞ்சாப் மாநிலத்திலுள்ள 117 சட்டசபைத் தொகுதிகளில் ஒன்றாகும். இத்தொகுதி மலேர்கோட்லா மாவட்டத்தில் அமைந்துள்ளது.

## 2022 சட்டமன்றத் தேர்தல்
2022 ஆம் ஆண்டு நடைபெற்ற பஞ்சாப் சட்டமன்றத் தேர்தலில் ஆம் ஆத்மி கட்சியைச் தேர்ந்த ஜஸ்வந்த் சி்ங் கஜன்மஜ்ரா  என்பவர் சட்டமன்ற உறுப்பினராகத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட சிரோமணி அகாலி தளம் (அமிர்தசரஸ்) கட்சியைச் சேர்ந்த சிம்ரஞ்சித்சிங் மான் என்பவரை 6,043 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
ஜுபராஜ்நகர் சட்டமன்றத் தொகுதி

**ஜுபராஜ்நகர் சட்டமன்றத் தொகுதி** (*Jubarajnagar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது வடக்கு திரிபுரா மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

★இடைத்தேர்தல்

## தேர்தல் முடிவுகள்
### 2022-
### 2022 இடைத் தேர்தல்

### 2018

## மேலும் பார்க்கவும்
* திரிபுரா சட்டப் பேரவையின் தொகுதிகளின் பட்டியல்
* வடக்கு திரிபுரா மாவட்டம்

## மேற்கோள்கள்


பகுப்பு:திரிபுரா சட்டமன்றத் தொகுதிகள்
பகுப்பு:வடக்கு திரிப்புரா மாவட்டம்
கைலாசாகர் சட்டமன்றத் தொகுதி

**கைலாசாகர் சட்டமன்றத் தொகுதி** (*Kailashahar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது உனகோட்டி மாவட்டத்தின் ஒரு பகுதியாகும். 2023ஆம் ஆண்டு நிலவரப்படி, இந்திய தேசிய காங்கிரசு கட்சியின் பிரஜித் சின்கா பிரதிநிதித்துவப்படுத்துகிறார்.

## சட்டப் பேரவை உறுப்பினர்கள்

## தேர்தல் முடிவுகள்
### 2023

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* உனகோட்டி மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:உனகோடி மாவட்டம்
தெண்டு லட்சுமு நாயுடு

**தெண்டு லட்சுமு நாயுடு** (*Thentu Lakshmu Naidu*)  ஓர் இந்திய அரசியல்வாதியாவார். இவர், 1983, 1985, 1989, 1994 மற்றும் 2004 இல் ஆந்திரப் பிரதேச சட்டப்பேரவை உறுப்பினராக இருந்த மறைந்த தெண்டு செயபிரகாசின் மகனாவார். லட்சுமு நாயுடு 2008-2009 இல் ஆந்திரப் ஆந்திரப் பிரதேசம், விசயநகரம் மாவட்டத்தின் அப்போதைய தெர்லாம் தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார். 2009 மற்றும் 2014 இல் பொப்பிலி தொகுதியில் போட்டியிட்டு தோல்வியடைந்தார்  இவர், 2014-16 வரை ஆந்திர மாநில பொது விநியோகத் துறை இயக்குநராகப் பணியாற்றினார்

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
இராமகிருஷ்ண ரெட்டி நல்லமில்லி

**இராமகிருஷ்ண ரெட்டி நல்லமில்லி** (*Ramakrishna Reddy Nallamilli*) தெலுங்கு தேசம் கட்சியைச் சேர்ந்த இந்திய அரசியல்வாதி ஆவார். இவர் அனபர்த்தி தொகுதியில் இருந்து ஆந்திரப் பிரதேச சட்டப் பேரவைக்குத் தேர்தெடுக்கப்பட்ட முன்னாள் உறுப்பினர் ஆவார். இவர் முன்னாள் சட்டமன்ற உறுப்பினர் நல்லமில்லி மூல ரெட்டியின் மகன்.

இவர் தனது தொகுதியில் மக்களின் பிரச்னைகளை தீர்க்கவும், அவர்களுடன் நேரடியாக உரையாடவும், *மன இன்டிகி மான எம்.எல்.ஏ.*, என்ற நிகழ்ச்சியை நடத்தினார். இந்த திட்டம் முதல்வர் சந்திர பாபு நாயுடுவுக்கு உத்வேகம் அளித்தது. அவர் அதை மாநிலம் முழுவதும் செயல்படுத்தி அதற்கு இன்டி இன்டிகி எம்எல்ஏ என்று பெயரிட்டார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
நாரா ராமமூர்த்தி நாயுடு

**நாரா ராமமூர்த்தி நாயுடு** (*Nara Ramamurthy Naidu*, 1952 – 16 நவம்பர் 2024) ஓர் இந்திய அரசியல்வாதியாவார். 1994 ஆம் ஆண்டு நடந்த ஆந்திரப் பிரதேச சட்டப் பேரவைத் தேர்தலில் தெலுங்கு தேசக் கட்சியின் உறுப்பினராக சந்திரகிரி சட்டமன்றத் தொகுதியிலிருந்துத் தேர்ந்தெடுக்கப்பட்டார். 

இவர் ஆந்திராவின் முன்னாள் முதல்வர் நா. சந்திரபாபு நாயுடுவின் சகோதரரும் நடிகர் நாரா ரோகித்தின் தந்தையும் ஆவார்.  

## மேற்கோள்கள்

பகுப்பு:சித்தூர் மாவட்ட நபர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:2024 இறப்புகள்
பகுப்பு:1952 பிறப்புகள்
தாயம்மா

**தாயம்மா** (*Thayamma*) என்பது 1991 இல் வெளிவந்த இந்தியத் தமிழ் திரைப்படமாகும். இத்திரைப்படத்தை கோபி பீம்சிங் இயக்கியிருந்தார். இப்படத்தில் பாண்டியன், ஆனந்த் பாபு, பாபு ஆகியோருடன் கீதாவும் ஒரு தலை ராகம் சங்கரும் நடித்திருந்தனர். இப்படத்தில் கவுண்டமணி மற்றும் செந்தில் நடித்திருந்தனர். இத்திரைப்படம் மலையாளத் திரைப்படமான *தூவல்சுபர்சத்தின்* மறுஆக்கமாகும். இத்திரைப்படம் 1987 இல் வெளியான அமெரிக்கத் திரைப்படமான *திரீ மென் அண்டு எ பேபி* என்ற படத்தைத் தழுவி எடுக்கப்பட்டது. இந்த அமெரிக்கத் திரைப்படமும் 1985 இன் பிரெஞ்சு திரைப்படமான *திரீ மென் அண்ட் எ கிரேடிலை* அடிப்படையாகக் கொண்டது.

## கதைச்சுருக்கம்
ஒரு அடுக்குமாடி குடியிருப்பில் மூன்று இளைஞர்களான பாண்டியன், ஆனந்த், பாபு ஆகியோர் நண்பர்களாகவும் அறைத் தோழர்களாகவும் இருக்கின்றனர். மாவட்ட ஆட்சித் தலைவர் படிப்பு படிக்கும் இரங்கராஜன் இவர்களது பக்கத்து வீட்டுக்காரர். பாண்டியன் ஒருநாள், தான் இல்லாத நேரத்தில் ஒரு பொட்டலம் வரும் என்று தன் நண்பர்களை எச்சரிக்கிறான். மறுநாள், ஆனந்தும் பாபுவும் தங்கள் வீட்டு வாசலில் ஒரு குழந்தையைக் கண்டனர். மூன்று இளைஞர்களும் அவளுக்கு தந்தை இல்லை என்று நம்புகின்றனர். அப்போதிருந்து, அவர்களின் வாழ்க்கை முற்றிலும் மாறிவிட்டது. முதலில் குழந்தையை கைவிட முயல்கிறார்கள் ஆனால் பின்னர் குழந்தையை கவனித்து தாயம்மா என்று பெயரிடுகிறார்கள். பின்னர் என்ன நடக்கிறது என்பது கதையின் மையமாக அமைகிறது.

## நடிகர்கள்
* பாண்டியனாக பாண்டியன் 
* ஆனந்தாக ஆனந்த் பாபு 
* பாபுவாக பாபு 
* தாயம்மாவாக பேபி இராதா
* இரங்கராஜனாக சங்கர் 
* சிசுபாலனாக கவுண்டமணி 
* அழகப்பனாக செந்தில் 
* கல்யாணியாக கீதா 
* கௌரி
* பூதலிங்கமாக வெண்ணிற ஆடை மூர்த்தி 
* இரா. சங்கரன் 
* ஆனந்தின் மாமாவாக ஒரு விரல் கிருஷ்ணா ராவ் 
* டைப்பிஸ்ட் கோபு 
* விக்ரமன்
* எம். என். ராஜம் 
* பிருந்தா
* மணி மீனு
* சுருதி
* பிரேமி

## பாடல்கள்
கங்கை அமரனின் பாடல் வரிகளுக்கு  இளையராஜா இசையமைத்திருந்தார்.  

## மேற்கோள்கள்

## வெளி இணைப்புகள்
*

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
தோட்டா நரசிம்மம்

**தோட்டா நரசிம்மம்** (*Thota Narasimham*) ஓர் இந்திய அரசியல்வாதியாவார. ஆந்திரப் பிரதேசத்தின் காக்கிநாடா மக்களவைத் தொகுதியின் நாடாளுமன்ற உறுப்பினர் ஆவார். 2014, இந்தியப் பொதுத் தேர்தலில் தெலுங்கு தேசம் கட்சி வேட்பாளராகப் போட்டியிட்டு  காக்கிநாடா மக்களவைத் தொகுதியில்  போட்டியாளரான யின் சலமலசெட்டி சுனிலை தோற்கடித்து வெற்றி பெற்றார்.

## சொந்த வாழ்க்கை
தோட்டா நரசிம்மம், 6 ஜூலை 1962 இல், தோட்டா வரகாலையா மற்றும்  பத்மாஅம்மாள் ஆகியோருக்கு மகனாகப் பிறந்தார். இவர், 25 நவம்பர் 1986 அன்று வாணி என்பவரை மணந்தார்.  இவர்களுக்கு ஒரு மகளும் ஒரு மகனும் உள்ளனர்.

## அரசியல் வாழ்க்கை
தோட்டா நரசிம்மம், 2004 - 2009 மற்றும் 2009 - 2014 ஆகிய இரண்டு முறை ஆந்திரப் பிரதேச சட்டமன்ற உறுப்பினராக இருந்தார். 2010 - 2014 க்கு இடையில் இவர் ஆந்திர மாநில அமைச்சராக இருந்தார்.  பின்னர், 16வது மக்களவைக்குத் தேர்ந்தெடுக்கப்பட்டார். மக்களவையில் இவர் வணிக ஆலோசனைக் குழு,  ரயில்வேயில் நிலைக்குழு; பொது நோக்கக் குழு; பெட்ரோலியம் மற்றும் இயற்கை எரிவாயு அமைச்சகத்தின் ஆலோசனைக் குழு போன்றவற்றில் உறுப்பினராக இருந்தார். இவர் மக்களவையில் தெலுங்கு தேசம் கட்சியின் தலைவராகவும் இருந்தார்.

## மேற்கோள்கள்

பகுப்பு:1962 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பக்கனி நரசிம்முலு

**பக்கனி நரசிம்முலு** (*Bakkani Narasimhulu*)  தெலங்காணாவைச் சேர்ந்த ஓர் இந்திய அரசியல்வாதி ஆவார். இவர் 2021 முதல் 2022 வரை தெலுங்கு தேசம் கட்சியின் தெலங்காணா பிரிவின் தலைவராகவும், மகபூப்நகர் மாவட்டத்தைச் சேர்ந்த மூத்த தலைவராகவும் இருந்தார்.

## அரசியல் வாழ்க்கை
பக்கனி நரசிம்முலு, 1983 ஆம் ஆண்டு தெலுங்கு தேசம் கட்சியில் ஒரு சாதாரண அரசியல் ஆர்வலராக தனது அரசியல் வாழ்க்கையைத் தொடங்கினார். மகபூப்நகர் மாவட்டத்தில் கட்சியில் பல்வேறு பதவிகளில் பணியாற்றினார். 1994 ஆந்திரப் பிரதேச சட்டமன்றத் தேர்தலில் சாத்நகர் தொகுதியில் தெலுங்கு தேசம் கட்சி வேட்பாளராகப் போட்டியிட்டு இந்திய தேசிய காங்கிரசு கட்சி வேட்பாளர் பி. சங்கர் ராவை எதிர்த்து வெற்றி பெற்று முதல் முறையாக சட்டமன்றத்தில் நுழைந்தார்.

1999 ஆம் ஆண்டு ஆந்திரப் பிரதேசத்தின் சட்டப் பேரவைத் தேர்தலில் கட்சியின் கூட்டணியாக இருந்த பாரதிய ஜனதா கட்சிக்கு இந்த இடம் ஒதுக்கப்பட்டது. பின்னர் 2004 ஆம் ஆண்டு ஆந்திரப் பிரதேசத்தின் சட்டப் பேரவைத் தேர்தலில் இதே சாத்நகர் தொகுதியில் தெலுங்கு தேசம் கட்சி வேட்பாளராகப் போட்டியிட்டு, பி. சங்கர ராவிடம் தோல்வியடைந்தார்.

பின்னர், பக்கனி நரசிம்மு 2014 நாடாளுமன்றத் தேர்தலில் நாகர்கர்னூல் மக்களவைத் தொகுதியில் தெலுங்கு தேசம் கட்சி வேட்பாளராகப் போட்டியிட்டு தோல்வியடைந்தார்.

ஜூலை 2021 அன்று தெலங்காணா தெலுங்கு தேசம் கட்சியின் மாநிலத் தலைவராக நரசிம்முலு நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
இராம் பகதூர் லிம்பூ

**இராம் பகதூர் லிம்பூ**  (*Ram Bahadur Limboo*)  இந்தியாவைச் சேர்ந்த ஓர் அரசியல்வாதியாவார்.  சிக்கிம் சனநாயக முன்னணியின் உறுப்பினராக 2014  ஆம் ஆண்டு நடைபெற்ற தேர்தலில் சிக்கிம் சட்டமன்றத் தேர்தலில் சோரெங்-சகுங்கு தொகுதியிலிருந்து  சிக்கிம் சட்டமன்றத்திற்குத் இவர் தேர்ந்தெடுக்கப்பட்டார்.

## தனிப்பட்ட வாழ்க்கை
இராம் பகதூர் லிம்பூ, சிக்கிமின் மேற்கு சிக்கிம் மாவட்டத்தில் உள்ள சோரெங்கைச் சேர்ந்த ஏமா கர்ணா லிம்பூவுக்கு மகனாகப் பிறந்தார். 1983 ஆம் ஆண்டில் வடக்கு வங்காளப் பல்கலைக்கழகத்தில் கலை மற்றும் சட்டப் பாடங்களில்  பட்டங்களைப் பெற்றார் 

## அரசியல் வாழ்க்கை
2014 ஆம் ஆண்டு நடைபெற்ற சிக்கிம் சட்டப் பேரவைத் தேர்தலில் சிக்கிம் சனநாயக முன்னணியின் உறுப்பினராக சோரெங்-சகுங்கு தொகுதியில் இருந்து இராம் பகதூர் லிம்பூ 6,596 வாக்குகளைப் பெற்று வெற்றி பெற்றார், இது மொத்த வாக்கு சதவீதத்தில்  56.5% ஆகும். இத்தேர்தலில் சிக்கிம் கிராந்திகாரி மோர்ச்சாவின் பாரதி சர்மாவை 1,929 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:சிக்கிம் அரசியல்வாதிகள்
பகுப்பு:சிக்கிம் சட்டப் பேரவை உறுப்பினர்கள்
கசானி ஞானேசுவர் முதிராஜ்

**கசானி ஞானேசுவர் முதிராஜ்** (*Kasani Gnaneshwar Mudiraj*) (பிறப்பு: ஆகஸ்ட் 19, 1954) ஓர் இந்திய அரசியல்வாதி ஆவார்.  இவர் 2007 முதல் 2011 வரை இந்திய மாநிலமான ஆந்திரப் பிரதேசத்தை பிரதிநிதித்துவப்படுத்தும் சட்ட மேலவை உறுப்பினராகப் பணியாற்றினார். இவர் நவம்பர் 2022 இல் முன்னாள் முதல்வர் நா. சந்திரபாபு நாயுடு அவர்களால் தெலங்காணா பிரிவுக்கான தெலுங்கு தேசம் கட்சியின் மாநிலத் தலைவராக நியமிக்கப்பட்டார்

கசானி ஞானேசுவர் முதிராஜு சமூகத்தின் தேசியத் தலைவராகவும் பணியாற்றுகிறார். மேலும் இவர் பெரும்பாலும் இதர பிற்படுத்தப்பட்ட சமூதத்தினரின் வலுவான தலைவராகக் கருதப்படுகிறார். 2007 இல் மன கட்சி என்ற கட்சியை நிறுவினார்.

## தொழில்
இவர் 2001 முதல் 2006 வரை தெலுங்கு தேசம் கட்சியை பிரதிநிதித்துவப்படுத்தி ரங்காரெட்டி மாவட்டத்தின்  மாவட்ட ஊராட்சித் தலைவராகப் பணியாற்றினார்.

2007 ஆம் ஆண்டில், பாரத் இராட்டிர சமிதி கிளர்ச்சி சட்டப் பேரவை உறுப்பினர்கள் ஆதரவுடன் சுயேச்சையாக சட்டமன்ற ஒதுக்கீட்டில் இருந்து ஆந்திரப் பிரதேச சட்ட சபைக்கு ஞானேசுவர் தேர்ந்தெடுக்கப்பட்டார்.

மற்றொரு கட்சியின் தலைவரான துல்லா தேவேந்திர கௌடுடன் ஏற்பட்ட கருத்து வேறுபாடு காரணமாக தெலுங்கு தேசம் கட்சியிலிருந்து வெளியேறினார். ஆகஸ்ட் 2007 இல், 'மன கட்சி' என்ற அரசியல் கட்சியைத் தொடங்கினார். இது தங்களை ஆந்திரப் பிரதேசத்திலுள்ள இதர பிற்படுத்தப்ப்ட்ட சமூகத்தின் பிரதிநிதி என்று கூறுகிறது.

2009 இல், இவர் குத்புல்லாபூர் தொகுதியில் சட்டமன்றத் தேர்தலில் போட்டியிட்டு தோல்வியுற்றார். தனது மன கட்சிக்காக 23430 வாக்குகளைப் பெற்றார்.  பின்னர், சிரஞ்சீவியின் பிரசா ராச்யம் கட்சியுடன்  கூட்டணியில் நுழைந்து 2009 பொதுத் தேர்தலில் செவெள்ள மக்களவைத் தொகுதியில் போட்டியிட்டு, 19996 வாக்குகள் பெற்றார்.  19996 வாக்குகள் பெற்றார்.  2018 தெலங்காணா சட்டப் பேரவைத் தேர்தலில் இந்திய தேசிய காங்கிரசு சார்பில் சிக்கந்திராபாத் சட்டமன்றத் தொகுதியில் பிரஜாகுடாமியை எதிர்த்து போட்டியிட்டு தோல்வியடைந்தார்.

2022 இல், இவர் மீண்டும் தெலுங்கு தேசம் கட்சியில் கட்சித் தலைவரும் ஆந்திரப் பிரதேசத்தின் முன்னாள் முதலமைச்சருமான நா. சந்திரபாபு நாயுடு முன்னிலையில் மீண்டும் இணைந்தார். நவம்பர் 4, 2022 அன்று, தெலங்காணாப் பிரிவின் தெலுங்கு தேசம் கட்சியின் தலைவராக கசானி நியமிக்கப்பட்டார்.

இருப்பினும் மீண்டும் 30 அக்டோபர் 2023 அன்று, 2023 தெலங்காணா சட்டப்பேரவைத் தேர்தலுக்கு சற்று முன்பு, தேர்தலில் போட்டியிடுவதில்லை என்ற தெலுங்கு தேசம் கட்சியின் தலைவர் நா. சந்திரபாபு நாயுடுவின் முடிவை விமர்சித்து, தலைவர் பதவியிலிருந்தும், கட்சி உறுப்பினர் பதவியிலிருந்தும் இவர் ராஜினாமா செய்தார்.

### பிற பணிகள்
ஐதராபாத்து துடுப்பாட்டச் சங்கம்  மற்றும் தெலங்காணா கபடி சங்கத்தின் தலைவராகவும் பணியாற்றினார். ஏப்ரல் 2017 இல், இவர் அனைத்து இந்திய கபடி கூட்டமைப்பின் பொருளாளராக தேர்ந்தெடுக்கப்பட்டார். 2015 முதல் சர்வதேச கபடி கூட்டமைப்பின் இயக்குநராகப் பணியாற்றி வருகிறார் 

## மேற்கோள்கள்

பகுப்பு:1954 பிறப்புகள்
பகுப்பு:தெலங்காணா அரசியல்வாதிகள்
பகுப்பு:தெலங்காணா நபர்கள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
மாயனூர் காவு குரும்ப பகவதி கோயில்

**மாயனூர் காவு குரும்ப பகவதி கோயில்** இந்தியாவில் கேரளாவின் திருச்சூர் மாவட்டத்தில் உள்ள மாயனூரில் அமைந்துள்ள ஒரு இந்துக் கோயிலாகும்.
 
## மூலவர்
இக்கோயிலின் மூலவர் குரும்பா பகவதி ஆவார். 

## மேற்கோள்கள்

பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
அருண் குமார் உப்ரீதி

**அருண் குமார் உப்ரீதி**  (*Arun Kumar Upreti*) இந்தியாவைச் சேர்ந்த ஓர் அரசியல்வாதியாவார்.  சிக்கிம் கிராந்திகாரி மோர்ச்சா கட்சியின்  உறுப்பினராக 2019  ஆம் ஆண்டு நடைபெற்ற சிக்கிம் சட்டப் பேரவைத் தேர்தலில் அரிதாங்கு தொகுதியில் போட்டியிட்டு  சிக்கிம் சட்டப் பேரவைக்குத் தேர்ந்தெடுக்கப்பட்டார். பி.எசு  கோலே அமைச்சரவையில் 2019  ஆம் ஆண்டு முதல் முதல் 2022 ஆம் ஆண்டு  வரை நகர்ப்புற மற்றும் வீட்டுவசதி மேம்பாடு, உணவு மற்றும் குடிமைப் பொருட்கள் மற்றும் நுகர்வோர் விவகாரங்கள் அமைச்சராக  இவர் பணியாற்றியுள்ளார். தற்போது, சிக்கிம் மாநில சட்டப் பேரவையின் சபாநாயகராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1968 பிறப்புகள்
பகுப்பு:சிக்கிம் அரசியல்வாதிகள்
பகுப்பு:சிக்கிம் சட்டப் பேரவை உறுப்பினர்கள்
ஜஸ்வந்த்சிங் காஜன்மஜ்ரா

**ஜஸ்வந்த்சிங் கஜன்மஜ்ரா** (*Jaswant Singh Gajjan Majra*), ஆம் ஆத்மி கட்சி அரசியல்வாதி மற்றும் வணிகரும் ஆவார்.   2022 பஞ்சாப் சட்டமன்றத் தேர்தலில் இவர் மலேர்கோட்லா மாவட்டத்தில் உள்ள அமர்கர் சட்டமன்றத் தொகுதியிலிருந்து பஞ்சாப் சட்டமன்ற உறுப்பினராக  முதன்முறையாக வெற்றி பெற்றவர். 
## வங்கிப் பண மோடி வழக்கில் கைது
பஞ்சாப் சட்டமன்ற உறுப்பினர் ஜஸ்வந்த் சிங் கஜன்மஜ்ரா, பாங்க் ஆப் இந்தியாவில் ரூபாய் 40 கோடி பண மோசடி செய்த வழக்கில்   6 நவம்பர் 2023 அன்று  அமலாக்க இயக்குனரகம்  கைது செய்தது.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
மணிகண்டேசுவரம் உமா மகேசுவரர் கோயில்

**மணிகண்டேசுவரம் உமா மகேசுவரர் கோயில்** இந்தியாவின் கேரளாவில் திருச்சூர் மாவட்டத்தில் வடக்கேகாடு  என்னுமிடத்தில் உள்ள சிவன் மற்றும் பார்வதி கோயிலாகும். இது ஒரு இந்து கோயில் ஆகும். இரண்டாயிரம் ஆண்டுகளுக்கு மேலானது என்று கருதப்படுகின்ற இக்கோயில் இந்தியாவின் மிகப் பழமையான கோயில்களில் ஒன்றாகும். இக்கோயில் குருவாயூர் கோயிலுக்கு அருகில் உள்ளது.  

## கோயில் அமைப்பு
ஒரு ஏக்கர் நிலப்பரப்பில் பரந்து விரிந்துள்ள இக்கோயிலில் நடுத்தர அளவுடைய கோயில் குளம் உள்ளது. இங்கு பாலக்கல் பகவதி (துர்க்கையின் வடிவம்), ஐயப்பன் ஆகியோருக்கான சன்னதிகள் உள்ளன. பாலக்கால் பகவதி அசுர குணத்தோடும், உமா மகேஸ்வர கோவிலில் தேவ குணத்தோடும் இருப்பதாக கருதப்படுகிறது. 

கருவறையைச் சுற்றி ஏராளமான சிற்பங்கள் உள்ளன. அவை  கட்டுமானத்தை விட  பழமையானவையாகும். இருப்பினும் அதன் காலம் கண்டறியப்படவில்லை.

இக்கோயில் ஆயிரத்திற்கும் மேற்பட்ட தாரவாடுகளின் குல தெய்வம் ஆகும். ஒவ்வொன்றும் மேலும் பல குடும்பங்களாக பிரிக்கப்பட்டுள்ளது.  பழங்காலத்திலிருந்து நடைமுறையில் உள்ள பல சடங்குகள் இன்னும் இக்கோயிலில் பின்பற்றப்படுகிறது.

## நிர்வாகம் மற்றும் பூசை விவரங்கள்
மலபார் தேவஸ்வம் வாரிய நிர்வாகத்தின்கீழ் உள்ள இக்கோயில், நான்கு பேர் கொண்ட அறங்காவலர் குழுவால் நடத்தப்படுகிறது. புலியனூர் இக்கோயிலின் தந்திரி ஆவார்.  காலை மற்றும் மாலை அமர்வுகள், பல விழாக்கள் இங்கு நடத்தப்பெறுகின்றன. திருமண வாய்ப்புகள், குழந்தைப்பேறு, நோய்களைக் குணப்படுத்துதல் மற்றும் இலக்குகளை அடைதல் உள்ளிட்ட பல்வேறு வேண்டுதல்களின் அடிப்படையில் இங்கு பக்தர்கள் காணிக்கை செலுத்துகின்றனர்.

## மேற்கோள்கள்


பகுப்பு:திருச்சூர் மாவட்டத்திலுள்ள இந்துக் கோயில்கள்
முதிராஜு

**முதிராஜு** (*Mudiraju*) அல்லது **முதிராஜ்** , **முத்ராசி**, **முத்ராச்சா** என்றும் அறியப்பட்ட இது ஆந்திரப் பிரதேசம் மற்றும் தெலங்காணாவில் காணப்படும் ஒரு சாதியாகும். இது இந்திய அரசால் இதர பிற்படுத்தப்பட்ட வகுப்பினரராக வகைப்படுத்தப்பட்டுள்ளது.

## தலைப்புகள்

* இவர்கள் **மன்னேவாட்**, மன்னேவாட் என்ற பட்டத்தில் கிராமக் காவலராக இருந்தனர். 
* தென்னிந்தியாவின் முதிராஜுக்கள் பல சமஸ்தானங்கள் மற்றும் ராஜாக்களின் கீழ் வீரர்களாக பணியாற்றினர். மேலும் ஆட்சியாளர்களால் **பாண்டு** என்ற பட்டத்தைப் பெற்றனர். 
* இந்தியாவில் உள்ள பண்டைய ராச்சியங்கள் மற்றும் பேரரசுகளில் பணியாற்றிய முதிராஜுக்கள் **செரிஷ்** என்ற பட்டத்துடன் கௌரவிக்கப்பட்டனர். 

## இதனையும் கான்க

* முத்துராஜா

## மேற்கோள்கள்

பகுப்பு:சாதிகள்
மலேர்கோட்லா மாவட்டம்

**மலேர்கோட்லா மாவட்டம்** (* Malerkotla district*), இந்தியாவின் பஞ்சாப் மாநிலத்தின்  23 மாவட்டங்களில் ஒன்றாகும். இதன் தலைமையிட நகரம் மலேர்கோட்லா ஆகும்.  சங்கரூர் மாவட்டத்தின்  மலேர்கோட்லா, அமர்கர் மற்றும் அகமதுகர் ஆகிய வருவாய் வட்டங்களைக் கொண்டு மலேர்கோட்லா மாவட்டம் புதிய 23வது மாவட்டமாக 2 சூன் 2021 அன்று நிறுவப்பட்டது. 
## மாவட்ட நிர்வாகம்
684 சதுர கிலோ மீட்டர் பரப்பளவு கொண்ட இம்மாவட்டம் மலேர்கோட்லா வருவாய் வட்டம், அமர்கர் வருவாய் வட்டம் மற்றும் அகமதுகர் வருவாய் எனு மூன்று வருவாய் வட்டங்களைக் கொண்டுள்ளது. மேலும் இம்மாவட்டம் மலேர்கோட்லா அகமதுநகர் நகராட்சிகளையும் மற்றும் அமர்கர் பேரூராட்சிகளையும்,  3 ஊராட்சி ஒன்றியங்களையும், 175 கிராம ஊராட்சிகளையும், 192 கிராமங்களையும் கொண்டுள்ளது.
## மக்கள் தொகை பரம்பல்
2011 மக்கள் தொகை கணக்கெடுப்பின்படி மலேர்கோட்லா மாவட்டத்தின் மொத்த மக்கள் தொகை  4,29,754 ஆகும். இதன் 40.50% மக்கள் தொகை நகரபுறங்களில் வாழ்கின்றனர். பட்டியல் சாதியினரும் பட்டியல் பழங்குடியினரும்|பட்டியல் சமூகத்தினரும்; பட்டியல் பழங்குடிகள்]] இதன் மக்கள் தொகையில்  93,047 (21.65%) ஆகவுள்ளனர். இம்ம்மாவட்டத்தில் சீக்கியர்கள் 50.89%, முஸ்லீம்கள் 33.26%, இந்துக்கள் 15.19% மற்றும் பிறர் 0.66% உள்ளனர். பஞ்சாபி மொழி பேசுபவர்கள் 96.69% உருது பேசுபவர்கள் 3.21% மற்றும் பிற மொழி பேசுபவர்கள் 1.10% ஆக உள்ளனர்.
## அரசியல்
இம்மாவட்டத்தின் அமர்கர் சட்டமன்றத் தொகுதியிலிருந்து  2022ம் ஆண்டு சட்டமன்றத் தேர்தலில், ஜஸ்வந்த்சிங் காஜன்மஜ்ரா பஞ்சாப் சட்டமன்ற உறுப்பினராக, ஆம் ஆத்மி கட்சி சார்பாக போட்டியிட்டு வென்றார். 
## இதனையும் காண்க
* பஞ்சாப் மாவட்டங்களின் பட்டியல்
## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
சோனம் லாமா

**சோனம் லாமா** (*Sonam Lama*)  இந்தியாவைச் சேர்ந்த ஓர் அரசியல்வாதியாவார். சிக்கிமில்  ஒரு துறவியாகவும் அறியப்படும் இவர் சிக்கிமின் மாநில அமைச்சர் ஆகவும் இருந்தார்.

## அரசியல் வாழ்க்கை
2014 ஆம் ஆண்டு நடைபெற்ற சிக்கிம் சட்டப் பேரவைத் தேர்தலில் சங்கா தொகுதியில் சிக்கிம் கிராந்திகாரி மோர்ச்சா வேட்பாளராக சோனம் லாமா போட்டியிட்டார். ஆளும் கட்சியான சிக்கிம் சனநாயக முன்னணி கட்சியின் வேட்பாளரை தோற்கடித்து லாமா வெற்றி பெற்றார்.

டிசம்பர் 2015 ஆம் ஆண்டு திசம்பர் மாதத்தில்  சிக்கிம் சட்டமன்றத்தின் 7 சிக்கிம் கிராந்திகாரி மோர்ச்சா உறுப்பினர்கள் ஆளும் கட்சியான சிக்கிம் சனநாயக் முன்னணி கட்சிக்கு மாறினர். ,  ஆனால்  சோனம் லாமா மற்றும் குங்கா நிமா லெப்சா ஆகிய இருவரும் தங்கள் கட்சியில் தங்கினர்.

சோனம் லாமா மீண்டும் சங்காத்திலிருந்து சிக்கிம் கிராந்திகாரி மோர்ச்சா வேட்பாளராக நிறுத்தப்பட்டார்.  அந்த இடத்தில் வெற்றி பெற்று சிக்கிம் சனநாயக முன்னணி வேட்பாளரை 26.52% வித்தியாசத்தில் தோற்கடித்தார். பிஎசு கோலே அமைச்சரவையில் ஊரக மேலாண்மை மற்றும் மேம்பாடு, பஞ்சாயத்து ராச் மற்றும் கூட்டுறவு மற்றும் திருச்சபை விவகாரங்கள் அமைச்சராக நியமிக்கப்பட்டார்.

## தேர்தல் பதிவுகள்

; சிக்கிம் சட்டப் பேரவைத் தேர்தல்

## மேற்கோள்கள்

பகுப்பு:வாழும் மக்கள்
பகுப்பு:சிக்கிம் அரசியல்வாதிகள்
பகுப்பு:சிக்கிம் சட்டப் பேரவை உறுப்பினர்கள்
அகல் கோணக் கோள் தேட்டம்

**அகோகோதே  (WASP)** அல்லது **அகல் கோணக் கோள் தேட்டம் (Wide Angle Search for Planets)** என்பது பல கல்வி அமைப்புகளின் பன்னாட்டுக் கூட்டமைப்பாகும் , இது கடப்பு ஒளி அளவீட்டைப் பயன்படுத்தி புறக்கோள்களுக்கான  அகல் கோணத் தேடலைச் செய்கிறது.  தொலைநோக்கிகளின் ஆய்வு முழு வானத்தையும் ஒரே நேரத்தில் பல ஆயிரக்கணக்கான  விண்மீன்களை 7 முதல் 13 வரந்தோற்ரப் பொலிவுப் பருமை அடிப்படையில் கண்காணிப்பதை நோக்கமாகக் கொண்டுள்ளது.

## மேலும் காண்க

### பிற  புறக்கோள்கள் தேடும் திட்டங்கள்
* கிலோ பாகை மிகச் சிறிய தொலைநோக்கி

### புறக்கோள் தேட்ட விண்கலம்
* கோரோட்
* கெப்லர் (விண்கலம்)

## மேற்கோள்கள்

## வெளி இணைப்புகள்
* WASP Planets
* WASP primary website
* WASP-South live status 
* Public archive at the NASA Exoplanet Archive
* The Extrasolar Planets Encyclopaedia

### செய்தி உறுப்படிகள்
* QUB in April 2008
* Reaching for the stars in October 2007
* BBC News report: Planets have scientists buzzing in September 2006

### காணொலிகள்
* Keele University
* 

பகுப்பு:Coordinates on Wikidata
பகுப்பு:புறக்கோளியல்
பகுப்பு:தொலைநோக்கிகள்
பீம் பிரசாத் தாகல்

**பீம் பிரசாத் தாகல்**   (*Bhim Prasad Dahal*)  இந்தியாவைச் சேர்ந்த ஓர் அரசியல்வாதியாவார்.  1954 ஆம் ஆண்டு நவம்பர் மாதம் 29 ஆம் தேதியன்று இவர் பிறந்தார்.  சிக்கிம் சனநாயக முன்னணி கட்சியின் தலைவராக இருந்த இவர் ஓர் எழுத்தாளராகவும் அறியப்படுகிறார். பீம் பிரசாத் தாகல் சிக்கிம் மாநிலத்தை பிரதிநிதித்துவப்படுத்தும் மக்களவை உறுப்பினராகப் பணியாற்றினார்.  11, 12 மற்றும் 13 ஆவது மக்களவைகளுக்குத்  தேர்ந்தெடுக்கப்பட்டார்.

## தனிப்பட்ட வாழ்க்கை
பீம் பிரசாத் தாகல் மேற்கு சிக்கிம் மாவட்டத்தில் உள்ள திம்பர்பாங்கில் பிறந்தார். மாவட்ட தகவல் அலுவலராக அரசுப் பணியில் சேர்ந்த இவர், பின்னர் மாநில அரசின் துணைச் செயலாளராக ஆனார். ஓர் எழுத்தாளராகவும் இருந்தார், நேபாளி எழுத்தாளர்களுக்கான சாகித்ய அகாடமி விருதை இவரது து*ரோகா* (2006) என்ற நாவலுக்காகப் பெற்றார்.

6 மார்ச் 2022 ஆம் ஆண்டு மார்ச்சு மாதம் 6 ஆம் தேதியன்று சிறுநீரக செயலிழப்பால் காங்டாக்கில் உள்ள சர் துடோப் நம்கியால் நினைவு மருத்துவமனையில் தாகல் தனது 67 ஆவது வயதில் இறந்தார் 

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:2022 இறப்புகள்
பகுப்பு:1954 பிறப்புகள்
பகுப்பு:சிக்கிம் அரசியல்வாதிகள்
அகோகோதே-1

**அகோகோதே-1  (WASP - 1)** என்பது பொன்மம்(உலோகம்) நிறைந்த 12 தோற்றப் பொலிவு பருமை கொண்ட  விண்மீனாகும் , இது ஆண்ட்ரோமெடா விண்மீன் குழுவில் சுமார் 1,300 ஒளி ஆண்டுகள் தொலைவில் அமைந்துள்ளது.

## கோள் அமைப்பு
2006  ஆண்டில் , ஒரு சூரியனுக்கு அப்பாற்பட்ட கோள் ஒன்று ,  அகல் கோணக் கோள் தேட்டக் குழுவால் கோள் கடப்பு முறை பயன்படுத்தி கண்டுபிடிக்கப்பட்டது. இந்த கோளின் அடர்த்தி 0.31 to 0.40 கி/செமீ3, ஆகும் , இது காரிக்கோளின் அடர்த்தியில் பாதியாகவும் , தண்ணீரின் அடர்த்தியின் மூன்றில் ஒரு பங்காகவும் உள்ளது. அகோகோதே - 1பி இன்  வட்டணை விண்மீனின் சுழற்சி அச்சுக்கு 79.0+.3.4  பாகை சாய்ந்து கிட்டத்தட்ட " முனைய வட்டணை " ஆக உள்ளது.

நேர மாறுபாடுகளைப் பயன்படுத்தி கூடுதல் கோள்களுக்கான இரண்டு தேடல்கள் எதிர்மறையான முடிவுகளை அளித்துள்ளன.

## மேலும் காண்க

## மேற்கோள்கள்

## வெளி இணைப்புகள்
* 
* Image WASP 1

பகுப்பு:அந்திரொமேடா (விண்மீன் குழாம்)
பகுப்பு:முதன்மை வரிசை விண்மீன்கள்
அகோகோதே-5

**அகோகோதே-5 (WASP - 5)** என்பது பீனிக்சு விண்மீன் குழுவில் சுமார் 910 ஒளி ஆண்டுகள் தொலைவில் அமைந்துள்ள 12 தோற்றப் பொலிவுப் பருமை கொண்ட மஞ்சள் குறுமீனாகும். ஐந்த விண்மீன் அடர்தனிமங்களால் செறிவூட்டப்பட்ட சூரியனை விட பழையதாக இருக்கலாம்.  இது நெருங்கிய வட்டணையில் உள்ள மாபெரும் கோளால் எழுப்பப்பட்ட  ஓதங்களால் வேகமாக சுழல்கிறது.
## கோள் அமைப்பு

இந்த விண்மீனில் 2007 ஆம் ஆண்டில்  அகல் கோணக் கோல் தேட்டத் திட்டத்தால் கண்டறியப்பட்ட ஒரு சூரியனுக்கு அப்பாற்பட்ட கோள் அகோகோதே - 5பி  அமைந்து உள்ளது.

## மேலும் காண்க
* அகல் கோணக் கோள் தேட்டம்
* கிலோ பாகை மிகச் சிறிய தொலைநோக்கி
* கோரோட்
* கெப்லர் (விண்கலம்)

## மேற்கோள்கள்

## வெளி இணைப்புகள்
* UK planet hunters announce three new finds (PDF requires acrobat reader)
* '''SuperWASP Homepage'''
* 

பகுப்பு:முதன்மை வரிசை விண்மீன்கள்
பகுப்பு:பீனிக்சு விண்மீன்குழாம்
மன கட்சி (இந்தியா)

**மன கட்சி** ('எங்கள் கட்சி') (*Mana Party*) என்பது இந்தியாவின் ஆந்திரப் பிரதேசத்தில் உள்ள ஒரு அரசியல் கட்சி ஆகும். இது 2007 இல் 93 இதர பிற்படுத்தப்பட்ட சாதிகளின் ஐக்கிய வேதிகாவால் நிறுவப்பட்டது. கசானி ஞானேசுவர் முதிராஜ் கட்சியின் தலைவராக உள்ளார்.   கட்சி பிற்படுத்தப்பட்ட சாதிகளின் நலன்களை பிரதிநிதித்துவப்படுத்த முயல்கிறது. 

## மேற்கோள்கள்

பகுப்பு:ஆந்திர அரசியல் கட்சிகள்
எம் பிரசாத் சர்மா

**எம் பிரசாத் சர்மா** (*Em Prasad Sharma*)  இந்தியாவைச் சேர்ந்த ஓர் அரசியல்வாதியாவார். 1975 ஆம் ஆண்டு ஏப்ரல் மாதம் முதல் தேதியன்று இவர் பிறந்தார். சிக்கிம் கிராந்திகாரி மோர்ச்சா கட்சியின் உறுப்பினரான இவர்  சிக்கிம் சட்டமன்றத்தில்  உறுப்பினராக இருந்தார்.

2009 ஆம் ஆண்டு நடைபெற்ற தேர்தலில் சிக்கிமின் முன்னாள் முதல்வரான நர் பகதூர் பண்டாரியின் தலைமையில் இந்திய தேசிய காங்கிரசு கட்சியின் வேட்பாளராக  நாம்செய்போங்கில் எம் பிரசாத் சர்மா போட்டியிட்டார்.

சிக்கிம் அரசின் கலால் துறையின் கெளரவ ஆலோசகராகவும் இவர் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:சிக்கிம் அரசியல்வாதிகள்
பகுப்பு:சிக்கிம் சட்டப் பேரவை உறுப்பினர்கள்
மித்ரானந்தபுரம் வாமனமூர்த்தி கோயில்

**மித்ரானந்தபுரம் வாமனமூர்த்தி கோயில்**  இந்தியாவின் கேரளாவின் திருச்சூர் மாவட்டத்தில் செர்புவில் அமைந்துள்ள ஒரு இந்துக் கோயிலாகும். இங்கு மூலவர் 1,500 ஆண்டுகளுக்கு மேல் பழமையானது என்று புராணங்கள் கூறுகின்றன.  

## கோயில் நேரம்
இக்கோயில் அனைத்து நாள்களிலும் காலை 5.30 முதல் 10.30 மணி வரையிலும், மாலை 5.30 முதல் இரவு 7.30 மணி வரையிலும் வழிபாட்டிற்காகத் திறந்திருக்கும். இக்கோயிலின் முக்கிய விழா சம்பூரண வஜூர்வேத யக்ஞம் அல்லது ஒத்துக்கூட்டு என்பதாகும். 

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
இரீமா இராகேஷ் நாத்

**இரீமா இராகேஷ் நாத்** (Reema Rakesh Nath) ஒரு பாலிவுட் திரைப்பட எழுத்தாளர், இயக்குநர் மற்றும் தயாரிப்பாளர் ஆவார்.  *சாஜன்* (1991) ,*ஆர்சூ* மற்றும் *ஹம் தும்ஹரே ஹை சனம்* ஆகிய திரைப்படத்திற்கு திரைக்கதை எழுதியதன் மூலம் பரவலாக அறியப்படுகிறார்*.மொஹபத்* (1997) எனும் திரைப்படத்தினை இயக்கினார்.

## சொந்த வாழ்க்கை
இவர் நடிகர்கள் டி. கே. சப்ரு மற்றும் ஹேமவதியின் மகள் ஆவார். இவரது சகோதரர் தேஜ் சப்ரு மற்றும் சகோதரி பிரித்தி சப்ரு இருவரும் நடிகர்களாவர். இரீமா தயாரிப்பாளர் இராகேஷ் நாத்தை மணந்தார், இவர்களின் மகன் கரண்நாத்  பாலிவுட் நடிகர் ஆவார்.

## திரைப்படவியல்
; எழுத்தாளராக

* *சைலாப்* - திரைக்கதை
* *சாஜன்* - கதை, திரைக்கதை, வசனம்
* *தில் தேரா ஆஷிக்* - கதை
* *ஜெய் தேவா* - கதை, திரைக்கதை, வசனம்
* *யாரான* (1995) - கதை, திரைக்கதை மற்றும் வசனம்
* *ஆர்சூ* - எழுத்தாளர்
* *ஹம் தும்ஹாரே ஹை சனம்* - வசனம்

; தயாரிப்பாளராக
* *யாரான*

; இயக்குநராக
* *மொஹபத்* 

## சான்றுகள்

## வெளி இணைப்புகள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியப் பெண் திரைப்பட இயக்குநர்கள்
சேதுபந்தனம்

**சேதுபந்தனம்** என்பதானது ராமர் பாலம் அல்லது ராம சேதுவைக் குறிக்கிறது. இது *[[இராமாயணம்|ராமாயணத்தில்]]* ராமரின் வானரப்படையால் கட்டப்பட்ட பாலமாகும். நளனின் அறிவுறுத்தல்களுடன், அவர் இலங்கையை அடைந்து சீதையை ராட்சச மன்னன் ராவணனிடமிருந்து மீட்பதற்குப் பயன்படுத்தப்பட்டது. ராமாயணத்தில், இந்த பாலத்தை ராமர் கட்டியதற்கான காரணம் 2-22-76 அடிகளில் கூறப்பட்டுள்ளது.  இதற்கு சேதுபந்தனம் என்று பெயரிட்டுள்ளது. அப்பெயரே இன்றுவரை நிலைத்து நிற்கிறது.

சேதுபந்தனின் நினைவாக, திருச்சூர் மாவட்டத்தில் உள்ள திரிபிராயர் ராமசுவாமி கோயிலில் ஒவ்வொரு ஆண்டும் "சேதுபந்தன்" கொண்டாடப்படுகிறது. இது ஒவ்வொரு ஆண்டும் மலையாள மாதமான "கன்னி" (அக்டோபர் - நவம்பர்) மாதத்தில் "திருவோணம்" நாளில் திருவிழாவாக கொண்டாடப்படுகிறது.

## மேலும் பார்க்கவும்

* ஸ்ரீராமன் சிரா செம்மப்பள்ளியில் சேதுபந்தனம்
* திரிபிராயர் கோவில்
* நலம்பலம்

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
ராமர் கோயில், திரிப்ராயர்

**ராமர் கோயில்** இந்தியாவின் கேரள மாநிலம் திருச்சூர் மாவட்டத்தில் திரிப்ராயர் என்னுமிடத்தில் அமைந்துள்ள இந்துக் கோயிலாகும். இங்கு சங்கு, சக்கரம், வில், மாலை ஆகியவற்றைத் தாங்கிய வகையில் நான்கு கைகளுடன் ராமர் உள்ளார். இக்கோயில் தீவ்ரா நதிக்கரையில் அமைந்துள்ளது. ஆராட்டுப்புழா பூரத் விழாவின் முதன்மை தெய்வம் இக்கோயிலின் மூலவர் ஆவார்.  

## மேற்கோள்கள்

பகுப்பு:திருச்சூர் மாவட்டத்திலுள்ள இராமர் கோயில்கள்
அகோகோதே-6

**அகோகோதே-6 (WASP - 6)**  மாரோகூ என்றும்  பெயெரிடப்பட்டுள்ளது.  இது கும்பம்.விண்மீன் குழுவில் சுமார் 600 ஒளி ஆண்டுகள் தொலைவில் அமைந்துள்ள ஒரு வகை - ஜி மஞ்சள் குறுமீனாகும். 12  தோற்றப் பொலிவுப் பருமை மங்கலான இது ஒரு மிதமான அளவிலான பயில்நிலை தொலைநோக்கி மூலம் தெரியும்.  நட்சத்திரம் சூரியன்  உருவளவும் மற்றும்   சுமார் 80% பொருண்மையும் கொண்டுள்ளது , மேலும் இது சற்று குளிராக உள்ளது.  அகோகோதே - 6  விண்மீன் அமைப்பில் உள்ள கரும்புள்ளிகள்  அகோகோதே - 5பி  கோளின் நிறையும் ஆரமும்  அளவீடுகளைச் செம்மைப்படுத்த உதவியது. Starspots in the WASP-6 system helped to refine the measurements of the mass and the radius of the planet WASP-6b.

## கோள் அமைப்பு
இந்த விண்மீனுக்கு ஒரு புறக்கோள் இருப்பதாக 2008 ஆம் ஆண்டில்  அகல் கோணக் கோல் தேட்டத் திட்டம் அறிவித்தது.  பொருள் வானியல் கோள்கடப்பு முறையால் கண்டறியப்பட்டது.

## பெயர் சூட்டுதல்
பன்னாட்டு வானியல் ஒன்றியம்  2019 ஆம் ஆண்டில் அகோகோதே - 6 மற்றும் அதன் கிரகமான  அகோகோதே - 5பி க்கு டொமினிகன் குடியரசில் இருந்து ஒரு தேசியப் பரப்புரையில்  திரட்டிய திட்டங்களிலிருந்து பொதுமக்களால் தேர்ந்தெடுக்கப்பட்ட அதிகாரப்பூர்வ பெயர்கள் வழங்கப்படும் என்று அறிவித்தது. அகோகோதே - 6 என்ற விண்மீனுக்கு மார்வின் டெல் சிட் வழங்கிய பரிந்துரையின் அடிப்படையில் **மாரூகூ** மற்றும் அதன்  கோளுக்கு **பொய்நயேல்** என்று பெயரிடப்பட்டது. மாரூகூ  என்ற மரூஉ, சூரியனைப் பாதுகாப்பவர் எனப் பொருள்படும்.

## மேலும் காண்க

## மேற்கோள்கள்

## வெளி இணைப்புகள்

பகுப்பு:முதன்மை வரிசை விண்மீன்கள்
பகுப்பு:கும்பம் விண்மீன்குழாம்
சி. டி. துங்கல்

**சி.டி. துங்கல்** (*G.T. Dhungel*) (கே டிசெரிங் துங்கல்)  இந்திய நாட்டினைச் சேர்ந்த அரசியல்வாதி ஆவார். இவர் தற்போது மேல் தாடோங் தொகுதியில் இருந்து சிக்கிம் மாநில சட்டமன்ற உறுப்பினராக பணியாற்றுகிறார்.

இவர் 2019 ஆம் ஆண்டிலிருந்து சிக்கிம் கிராந்திகாரி மோர்ச்சா என்ற கட்சியில் அரசியல் உறுப்பினராக இணைந்துள்ளார்.

## ஆரம்ப வாழ்க்கை மற்றும் கல்வி
சிக்கிமில் லெப்டினன்ட் அகசிடின் துங்கல் மற்றும் பெமா ஓங்கிட் லெப்சா ஆகியோருக்கு 1959 ஆம் ஆண்டில் பிறந்தார்.  விக்டோரியா ஆண்கள் பள்ளியில் (குர்சியோங்) பள்ளிப்படிப்பை முடித்தார். 1984 ஆம் ஆண்டில் அசாம் பொறியியல் கல்லூரி, குவகாத்தியில் இளங்கலை பொறியியல் (கட்டடக்கலை) முடித்தார்.

## அரசியல் வாழ்க்கை
2019 ஆம் ஆண்டு அரசியலுக்குத் திரும்பிய ஓய்வு பெற்ற பொறியாளர் மற்றும் அதிகாரியான இவர், சிக்கிம் சனநாயக முன்னணி கட்சிக்காக 2019 சிக்கிம் மாநில சட்டமன்றத் தேர்தலில் வெற்றி பெற்றார். மேலும் 25-மேல் தடோங் தொகுதியில் இருந்து சட்டமன்ற உறுப்பினராக தேர்ந்தெடுக்கப்பட்டார்.

துங்கல் 416 வாக்குகள் வித்தியாசத்தில் ஆனந்த் லாமாவை தோற்கடித்தார்.

தற்போது, இவர் சாலை மற்றும் பாலங்கள் துறை, சுமார்ட் சிட்டி கேங்டாக் மற்றும் நாம்ச்சி, பொது சுகாதார பொறியியல் துறை மற்றும் சிக்கிம் அரசாங்கத்தின் நீர்ப்பாசனம் மற்றும் வெள்ளக் கட்டுப்பாட்டுத் துறை ஆகியவற்றின் ஆலோசகராக உள்ளார்.

## மேற்கோள்கள்

பகுப்பு:1959 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிக்கிம் அரசியல்வாதிகள்
பகுப்பு:வாழும் மக்கள்
தேசிய உதவித்தொகை புறையம்

**தேசிய உதவித்தொகை புறையம்** (National Scholarship Portal ,சுருக்கமாக NSP) அல்லது **தேசிய உதவித்தொகை இணையவாசல்** என்பது இந்திய அரசாங்கத்தின் இணையப் புறையம் ஆகும், இது மாணவர்களுக்கு அரசு உதவித்தொகைகளை விண்ணப்பித்தல், செயலாக்குதல், சரிபார்த்தல் மற்றும் அனுமதித்தல் ஆகிய செயல்பாடுகளைச் செய்ய வழிவகுக்கிறது. இது முரண்பாடுகளைக் குறைப்பது மற்றும் மாணவர்களுக்கு உதவித்தொகையை வழங்குவதற்கான பொதுவான, பயனுள்ள மற்றும் வெளிப்படையான வழியை வழங்குவதை நோக்கமாகக் கொண்டுள்ளது.மாநிலங்கள் மற்றும் ஒன்றிய அரசாங்கத்தால் நடத்தப்படும் நூற்றுக்கணக்கான உதவித்தொகைகளை ஒன்றிணைப்பதன் மூலம் உதவித்தொகைக்கு விண்ணப்பிக்கும் இந்திய மாணவர்களுக்கான "ஒரே தள" புறையமாக இது உள்ளது. இது அரசாங்கத்தின் டிஜிட்டல் இந்தியா மற்றும் தேசிய மின் ஆளுமைத் திட்டத்தின் ஒரு பகுதியாகும்.   

## வரலாறு
2016 இல்  இந்திய அரசு தேசிய உதவித்தொகை இணையதளத்தை அறிமுகப்படுத்தியது.

2018 ஆம் ஆண்டில், ஏழை மற்றும் கிராமப்புற மாணவர்கள் இணையவாசலை அணுகுவதற்கு இந்திய அரசாங்கம் தேசிய உதவித்தொகை புறைய மொபைல் செயலியை அறிமுகப்படுத்தியது.   இது சிறுபான்மை நலத்துறைஅமைச்சகத்தால் உருவாக்கப்பட்டது. 

முழு இணைய அடிப்படையிலான புறையம் 2020 இல் தொடங்கப்பட்டது.

2022 ஆம் ஆண்டில், குசராத்தைச் சேர்ந்த 1,000 க்கும் மேற்பட்ட சிறுமிகளின் உதவித்தொகை விண்ணப்பங்களை சரிபார்க்கத் தவறியதற்காக இது விமர்சிக்கப்பட்டது, இதனால் அவர்களுக்கு உதவித்தொகை மறுக்கப்பட்டது. 

இது நேரடிப் பலன் பரிமாற்ற அமைப்பு மூலம் நிதிகளை விநியோகிக்கிறது. 

## சான்றுகள்

## வெளி இணைப்புகள்

* 
பகுப்பு:இந்தியாவில் உயர்கல்வி
மகேஸ்வரர் கோயில், கூர்கஞ்சேரி

**மகேஸ்வரா கோயில்** இந்தியாவில் கேரள மாநிலத்தின் திருச்சூர் நகரில் கூர்கஞ்சேரியில் அமைந்துள்ள ஒரு இந்துக் கோயிலாகும். இக்கோயிலில் உள்ள மூலவர் 1092 ஆம் ஆண்டு மலையாள மாதமான சிங்கத்தில் நாராயண குருவால் நிர்மாணிக்கப்பட்டதாகும். 

## துணைச்சன்னதிகள்
இக்கோயிலின் மூலவர் சிவன் ஆவார். இங்குபார்வதி, கணபதி, முருகன் ஐயப்பன், நவக்கிரகங்கள்,  நாகர்கள் ஆகியோருக்கான துணைச்சன்னதிகள் உள்ளன. 

## தைப்பூசம்
சிவபெருமான் முக்கிய தெய்வமாக இருந்தாலும்,  சுப்ரமணியருக்கு  உரித்தான ஏழு நாள் திருவிழாவான தைப்பூசம்  முக்கிய திருவிழாவாகும்.   

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
தாணிக்கூடம் பகவதி கோயில்

**தாணிக்கூடம் பகவதி கோயில்** இந்தியாவில் கேரளாவில் உள்ள திருச்சூர் நகரின் தாணிக்குடத்தில், தாணிக்கூடம் ஆறு  என்றழைக்கப்படுகின்ற புழக்கல் ஆற்றின் கரையில் உள்ள ஓர் இந்து கோயிலாகும். இக்கோயில் 'நானாதுர்கா' வடிவில் உள்ள பத்ரகாளி தேவிக்கு அர்ப்பணிக்கப்பட்ட கோயிலாகும். மழைக்காலத்தில் ஆற்றில் வெள்ளப்பெருக்கு ஏற்பட்டு மூலவர் சன்னதிக்குள் நுழையும் போது, முழு சிலையும் மூழ்கும் போது நடைபெறுகின்ற 'ஆராட்டு' விழாவிற்குப் பிரபலமானது. இத்தகைய விழா கொண்டாடப்படுகின்ற அரிய கோயில்களில் இக்கோயில் ஒன்றாகும். இது கொச்சி தேவஸ்வம் வாரியத்தின் கட்டுப்பாட்டில் உள்ளது.

## புராணம்
புழக்கால் ஆறு அல்லது உள்ளூரில் தாணிக்குடம் ஆறு என்று அழைக்கப்படுகின்ற ஆறானது, மழைக்காலத்தில் பெருக்கெடுத்து வந்து கோயிலில் உள்ள சிலையை மூழ்கடிக்கும் போது *ஆராட்டு* விழா இங்கு சிறப்பாகக் கொண்டாடப்படுகிறது. அந்த விழாவின் போது பக்தர்கள் சிலையுடன் தண்ணீரில் புனித நீராடுவார்கள்.

## மேற்கோள்கள்

பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
திருவுள்ளக்காவு தர்ம சாஸ்தா கோயில்

**திருவுள்ளக்காவு தர்ம சாஸ்தா கோயில்** இந்தியாவில் கேரளாவின் திருச்சூர் மாவட்டத்தில் செர்பு என்னுமிடத்தில் அமைந்துள்ள ஒரு இந்துக் கோயிலாகும். 

## மூலவர்
இக்கோயிலின் மூலவர்  தர்ம சாஸ்தா ஆவார். அவர் வில், அம்புடன் நின்ற கோலத்தில் உள்ளார். அடர்ந்த காடுகளுக்கு நடுவில் இக்கோயில் உள்ளது. 

## விஜயதசமி
இக்கோயிலில் ஆன்மிகச் செயல்பாடுகள் தொடர்ந்து நடக்கின்றன. சிறப்பான கட்டுமானம் கொண்ட இக்கோயிலுக்கு ஆயிரக்கணக்கானோர் அறிவின் விருத்திற்காக தங்கள் குழந்தைகளை அழைத்து வருகிறார்கள். காவு எழுத்தில் அகரம் வாசிக்கத் தொடங்கும் குழந்தையானது நிச்சயம் பண்டிதனாக மாறும் என்று  பக்தர்களின் நம்பிக்கையாகும். குறிப்பாக சிறந்த கல்வியறிவைப் பெற விரும்புவோர் விஜயதசமி நாளில் அதிக எண்ணிக்கையில் இங்கு வருகின்றார்.

## சிறப்பு
காவு தனித்துவத்தன்மை வாய்ந்ததாகும். இங்குள்ள மூலவரான சாஸ்தா,  பாவிகளை அழித்து, நல்லொழுக்கங்களைக் காக்கின்றார். அவர் கடுமையான, அதே சமயத்தில் பாதுகாப்பான அன்பின் உருவம் ஆவார். ஆனால், இவ்விடத்தில் அவர் தனது பிள்ளைகளுக்கு அவர்கள் திருப்தி அடையும் அளவுக்கு செழிப்பைப் பெற போதுமான புத்திசாலித்தனத்தை வழங்கி அருள்கிறார்..உண்மையில் திருவுள்ளக்காவு ஞானத்தின் உறைவிடமாகும்.   

## மேற்கோள்கள்

பகுப்பு:திருச்சூர் மாவட்டத்திலுள்ள ஐயப்பன் கோயில்கள்
அம்லோ சட்டமன்றத் தொகுதி

**அம்லோ சட்டமன்றத் தொகுதி** (தொகுதி வரிசை எண்: 56) என்பது இந்தியாவின் பஞ்சாப் மாநிலம், பதேகாட் சாகிப் மாவட்டத்தில் உள்ள சட்டமன்றத் தொகுதியாகும்.  இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குரிந்தர் சிங் கரே* ஆவார்.  2022 பஞ்சாப் சட்டமன்றத் தேர்தலில் 52,912 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலிதளம் கட்சியின் *குர்பிரீத் சிங் கனா* என்பவரை 24663 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
இந்தியாவில் உயர்கல்வி

[thumb|300x300px| [பெங்களூர்|பெங்களூரில் உள்ள இந்திய அறிவியல் கழகம்]]
இந்தியா பொது நிதியுதவி பெறும் உயர்கல்வி முறையைக் கொண்டுள்ளது, இது உலகிலேயே மூன்றாவது பெரியது ஆகும்.  பல்கலைக்கழக மானியக் குழுவானது, இதன் தரநிலைகளைச் செயல்படுத்தி அரசாங்கத்திற்கு ஆலோசனைகளை வழங்கி, ஒன்றிய மற்றும் மாநில அரசுகளை ஒருங்கிணைக்க உதவுகிறது.  உயர்கல்விக்கான அங்கீகாரங்கள் பல்கலைக்கழக மானியக் குழுவால் (UGC) நிறுவப்பட்ட 15 தன்னாட்சி நிறுவனங்களால் மேற்பார்வை செய்யப்படுகிறது. 

2011 மக்கள் தொகை கணக்கெடுப்பின்படி, சுமார் 8.15% (98.615 மில்லியன்)  இந்தியர்களில் பட்டதாரிகள் உள்ளனர், சண்டிகர் மற்றும் டெல்லி ஒன்றியப் பகுதிகள் பட்டியலில் முதலிடத்தில் உள்ளன, அவர்கள் மக்கள் தொகையில் முறையே 24.65% மற்றும் 22.56% பட்டதாரிகள் உள்ளனர்.  2000-01 முதல் 2010-11 வரையிலான ஒரு தசாப்தத்தில் கிட்டத்தட்ட 20,000 கல்லூரிகள் மற்றும் 8 மில்லியனுக்கும் அதிகமான மாணவர்களைச் சேர்ப்பதன் மூலம் இந்திய உயர்கல்வி முறை பரவலாக வேகமாக விரிவடைந்துள்ளது.  

## வரலாறு
கிமு 1000 ஆம் ஆண்டிலேயே இந்தியாவில் உயர்கல்வி முறை இருந்ததாக நம்பப்படுகிறது   பிரித்தானிய காலனித்துவவாதிகள் பல்கலைக்கழக அமைப்பை கலாச்சார காலனித்துவத்தின் ஒரு கருவியாக பயன்படுத்தினர்.  உயர்கல்வியில் காலனித்துவ முயற்சிகள் ஆரம்பத்தில் கிழக்கிந்திய கம்பெனி மூலமாகவும், அதைத் தொடர்ந்து பிரித்தானிய பாராளுமன்றம் மூலமாகவும் பின்னர் நேரடியாக பிரித்தானிய ஆட்சியின் மூலமகாவும் மேற்கொள்ளப்பட்டன.  பிரித்தானியக் கிழக்கிந்திய கம்பெனியால் நிறுவப்பட்ட முதல் உயர்கல்வி நிறுவனம் 1781 இல் கல்கத்தா மதராஸ் ஆகும். இதைத் தொடர்ந்து 1784 இல் வங்காளத்தின் ஆசியச் சமூகம், 1791 இல் பெனாரஸ் சமஸ்கிருதக் கல்லூரி மற்றும் 1800 இல் கோட்டை வில்லியம் கல்லூரி ஆகியவற்றை நிறுவியது.   1813 இன் சாசனச் சட்டத்தின் மூலம், பிரித்தானிய நாடாளுமன்றம் இந்தியக் கல்வியை அரசின் கடமைகளில் ஒன்றாக அதிகாரப்பூர்வமாக அறிவித்தது.  அதே சட்டம் பிரித்தானிய இந்தியாவில் மிசனரி பணிக்கான கட்டுப்பாடுகளை நீக்கியது, இதனால்  தாமஸசு பாபிங்டன் மெக்காலேயின் பிரபலமான சர்ச்சைக்குரிய *"மினிட் ஆன் எஜுகேசன்"*  கிழக்கத்திய கல்வியில் தாக்கத்தினை ஏற்படுத்தியது. 1857 இல், முதல் மூன்று அதிகாரப்பூர்வ பல்கலைக்கழகங்கள் பம்பாய் (மும்பை), கல்கத்தா (கொல்கத்தா) மற்றும் மெட்ராஸ் (சென்னை) ஆகியவற்றில் தொடங்கப்பட்டன. 1882 இல் பஞ்சாப் பல்கலைக்கழகமும், 1887 இல் அலகாபாத் பல்கலைக்கழகமும் நிறுவப்பட்டன. இப்பல்கலைக்கழகங்கள் இலண்டன் பல்கலைக்கழகத்தின் மாதிரியாக உருவாக்கப்பட்டு ஆங்கிலம் மற்றும் மானுடவியில் பிரிவுகளில் கவனம் செலுத்தியது.

## சான்றுகள்

பகுப்பு:இந்தியாவில் உயர்கல்வி